Jаламанныҥ Jалбак ойык деп jердиҥ Аржаны. Албаты-jон ол аржанныҥ jанында тагылга(каменные святилища) курзагын салып, ол Аржанды Алтай Ак jаҥла jаҥдап, кÿндÿлеп турган. Эмди де öйдö озодоҥ бери келген Алтай jаҥла Аржан сууга барган улус байланып барып, бастыра чÿм - jаҥдарын эдип jат. Аржан сууныҥ тагылына аш- курзагын салып, кÿндÿÿ - кÿрее эдип jат, аржанныҥ Ээзине ле алтай jерге, jердиҥ Ээзине (Ак Быркан). Сÿт ÿрÿстеп алканып jат, алкыш быйанын сурап jат. Jаҥыс ÿй кижи - эпши кижи сÿт ÿрÿстеп ондый jаан (обряд) этпей jат. Оны эр кижи эдеер учурлу. Алдында öйдö аржан суулар артабай турган, Алтай ару, кей ару тужында тагылдар jаан аржандарда болгон, эмдиги öйлö бастыра аржан сууларда болор. Ол öйлö кожо очно тургузылар . Эмдиги öйдин некелтезиле ондый учурлу болор. Jаламаларды озогы öйдö база jÿк ле ак öҥду булап турган болгон, Алтай ичи ару болордо, jе эмидги öйдö ар-бÿткенис кунурап jÿреле, Алтайыстыҥ алтын сындары, сÿмерлери, туулары сары öҥдÿ jалама сураган, öлöҥ –чöп jажыл jалама сураган, аржан суулар, кöлдöр, кей, теҥери кöк öндÿ jалама сураган, оныҥ учун 21-чи чакта, эмдиги öйдö , тöрт öҥдÿ jалама булап jат улус.